CELEX: C2004/217/30
Language: lv
Date: 2004-08-28 00:00:00
Title: Lieta C-283/04: Prasība pret Nīderlandes Karalisti, ko Eiropas Kopienu Komisija iesniedza 2004. gada 1. jūlijā

28.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 217/16
            
         Prasība pret Nīderlandes Karalisti, ko Eiropas Kopienu Komisija iesniedza 2004. gada 1. jūlijā
   (Lieta C-283/04)
   (2004/C 217/30)
   Eiropas Kopienu Tiesā 2004. gada 1. jūlijā izskatīšanai ir iesniegta prasība pret Nīderlandes Karalisti, ko cēla Eiropas Kopienu Komisija, kuru pārstāv Hans Støvlbæk un Albert Nijenhuis, pārstāvji.
   Prasītājas prasījumi Tiesai ir šādi:
   
               —
            
            
               atzīt, ka, saskaņā ar dažiem sabiedrības TPG statūtu noteikumiem, proti, sabiedrības kapitāls ietver īpašu vārda akciju, kas ir Nīderlandes valsts īpašumā un kurai ir piešķirtas īpašas tiesības attiecībā uz noteiktu sabiedrības pilnvaroto orgānu pieņemto lēmumu apstiprināšanu, Nīderlandes Karaliste nav izpildījusi pienākumus, ko šai dalībvalstij uzliek EKL 56. un 43. pants;
            
         
               —
            
            
               piespriest Nīderlandes Karalistei atlīdzināt izdevumus.
            
         Pamati un galvenie argumenti
   1998. gadā Koninklijke PTT Nederland NV tika sadalīta divās neatkarīgās sabiedrībās: Koninklijke KPN NV (KPN), telekomunikāciju pakalpojumi, un TNT POSTGROEP NV (TPG), loģistika un izplatīšana. Sabiedrības TPG kapitāls ietver, blakus parastajām akcijām un priekšrocību akcijām, īpašu vārda akciju, ar kuru ir piešķirtas noteiktas priekšrocības. Šī vārda akcija šobrīd ir Nīderlandes valsts īpašumā.
   Saskaņā ar statūtiem ar šo akciju ir piešķirtas īpašas tiesības attiecībā uz noteiktu sabiedrības pilnvaroto orgānu pieņemto lēmumu apstiprināšanu.
   Komisija uzskata, ka īpašai akcijai piešķirtās tiesības ierobežo kapitāla aprites brīvību un tiesības veikt uzņēmējdarbību. Šīs īpašās pilnvaras var, lai arī nepastāv tieša diskriminācija, apgrūtināt akciju iegādi minētajā sabiedrībā un atturēt citu dalībvalstu investorus investēt šīs sabiedrības kapitālā. Proti, šīs tiesības vērā ņemami ierobežo tiesības, kas parasti ir saistītas ar tiešo investēšanu TPG. Līdz ar to tās varētu ietekmēt kapitāla brīvu apriti un radīt kapitāla aprites ierobežojumu EKL 56. panta izpratnē.
   Ņemot vērā šīs Nīderlandes valsts īpašās pilnvaras veikt kontroli pār pārvaldi un sabiedrības darbības vispārējo gaitu, tās turklāt ietekmē tiešās investīcijas un tādējādi varētu arī ierobežot EKL 43. pantā noteikto uzņēmējdarbības brīvību.
   Komisija neapstrīd, ka labi funkcionējošas pasta sistēmas garantēšana, kā to apgalvo Nīderlandes valdība, ir attaisnojama ar vispārējam interesēm. Komisija uzskata, ka tiesībām, kas ir saistītas ar “zelta akcijām”, ir arī saikne ar tiem pasta pakalpojumiem, kas nav universāli pakalpojumi, kā noteikts Direktīvā 97/67/EK (piemēram, eksprespasts vai loģistikas pakalpojumi). Līdz ar to līdzīgi pakalpojumi nav attaisnojami ar vispārējam interesēm, kas varētu pamatot EKL pamatprincipu ierobežojumus. Turklāt Nīderlandes iestādes nav izmantojušas visas Direktīvā Nr. 97/67/EK paredzētās iespējas, lai nodrošinātu universālo pasta pakalpojumu sniegšanu. Šajā sakarā ir jāatzīmē, ka ar Direktīvu Nr. 2002/39/EK ir paplašinātas dalībvalstu iespējas ieviest kontroli un īpašas procedūras, lai nodrošinātu, ka tiek ievēroti rezervētie pakalpojumi. Šajā sakarā īpašu pilnvaru mehānisma izmantošana nav samērīga ar paredzēto mērķi. Un visbeidzot, īpašo pilnvaru izmantošanas diskrecionārais raksturs neatbilst Tiesas praksē formulētajām prasībām.